《鲁惠泉内史以巧月十七日招饮敝园时值悬弧赠诗和韵》
清代·郑如兰

敢云此地绝嚣尘，洒落如君信可人。啸傲园林过盛夏，唱酬歌曲拟阳春。

山斋径辟三三曲，海屋筹添一一频。千里神交原夙契，岂惟杯酒日相亲。

作者简介：郑如兰（1835～1911），字香谷，号芝田，清淡水厅竹堑人，郑崇和三子用锦之次子。少年勤学，取进生员，因成绩优异而补增生，受知于台湾道丁曰健。光绪十五年（1889），因为办团练有功，由增生授候选主事，赏戴花翎，后加道衔。家业素丰，但自奉甚俭，尤不喜以财富誇耀于人，唯对公义之事则未有吝色，凡邑中所需困急，莫不慷慨捐输，故人人称诵其德行善举，颇能克承郑崇和、郑用锡、郑用鉴乡贤之风范。